Benjamin Yeboah Sekyere

Ein early life den education 
Dem born Sekyere for Friday, 4 March 1977 for Derma wey dey de Ahafo Region insyd. He obtain ein bachelor's degree for Business Administration insyd from de University of Ghana, before dat, he get HND Accounting wey komot from de Sunyani Polytechnic. He sanso dey zuk MBA for Accounting/Finance wey comot from the University of Professional Studies.

 Ein professional den political career 
Na he be Accountant for de Ghana Education Service insyd. Before he join active politics, na he be de principal Accountant for de Berekum Municipal Officer insyd for de Ghana Education Service. Dem san re-elect am for de 2020 General election insyd so say he go represent for de 8th Parliament of de Fourth Republic of Ghana insyd. He chop de parliamentary seat plus 22,034 votes whiles Hanna Bissiw get 19,731 votes.FM, Peace. "2020 Election - Tano South Constituency Results". Ghana Elections - Peace FM. Retrieved 21 January 2022. For 2020 insyd na he be de Deputy Minister give de Ahafo region."NPP primaries: Freda Prempeh, Sekyere go unopposed in Ahafo Region". Graphic Online. Retrieved 21 January 2022.

 Ein life matter 
He marry wey he get three kiddies. He be Seventh-Day Adventist."Ghana MPs - MP Details - Yeboah Sekyere, Benjamin". Ghana MPs. Retrieved 8 December 2020.

 Ein committees 
He be part of de Works den Housing Committee wey he sanso dey de Poverty Reduction Strategy Committee insyd. Currently nu he be de ranking member give de Poverty Reduction Strategy Committee, sanso be member of Lands den Forestry Committee wey he sanso dey Local Government den Rural Development Committee insyd.

 Ein philanthropy 
For 2018 insyd, he donate school bus go de Samuel Otu Senior High School. He sanso give 20 laptops go sum SHS den about 871 uniforms go sum schools for Tano South insyd."Tano South MP donates to schools". Citinewsroom - Comprehensive News in Ghana. 16 May 2018. Retrieved 21 January 2022.

 References 

Category:New Patriotic Party politicians
Category:Ghanaian politicians
Category:Human
Category:Ghanaian MPs 2017–2021
Category:1977 births
Category:Ghanaian MPs 2021–2025
Category:University of Professional Studies alumni
Category:Sunyani Technical University alumni